—==§ ■ 132 (S>~ 
és csákány és ásó, az út meg volt törve, tehát az úttörő szerszámok a 
szekerekre kerültek. Esteli 9 órakor az Elk patakon átkeltünk s rögtön 
barátaink között jelentünk meg, kiket jó egészségben találtunk , s kiket 
váratlan megjelenésünk annyival inkább meglepett, mivel a kósza hír foly¬ 
tán megvoltak győződve, hogy együl egyig a déli comancliék áldozatát 
lettünk. 
Itt átadtam a főmérnöknek a parancsom alatt volt vonatot. Meg 
kell vallanom, hogy az összes személyzet minden körülményben és idő¬ 
ben a legpontosabban teljesítette kötelességét, zúgolódás és“ellenkedés 
nélkül. Egyetlen egy egyént sem vesztettünk el, s mind lovaink mind 
marháink jobb karban voltak, mint mikor kiindultak vala. Sőt lovaink 
száma hárommal szaporodott, melyeket a prairien barangoló vad lovak 
közül hurokkal fogtunk meg. 
Admirál Gőzösön. Felső Misz- 
szuri folyó, mai’t. 9-én 1857. 
A mint ma reggel Leawenworth várban irt levelemet önökhöz pos¬ 
tára adtam, rögtön a gőzösre szálltunk, s tova utaztunk. A folyó egészen 
tömve jéghasábokkal, s úgy zajlik, hogy az embernek haja szála is fel¬ 
áll, de mindez nem zavarja az amerikai hajóst és utasokat, s a pénzszer¬ 
zés vágya keresztül törteti gőzösüket oly jéghasábokon, melyektől egy 
dunagőzösi kapitány elrémülne. Pedig ezen gőzösök nem vashajók, mint 
a Dunán járók, de óriási fakastélyok. S noha 15 — 20 ezer mázsa terhet 
visznek hátukon, 5 lábnál mélyebben nem járnak. Sokszor szándékom 
volt már egy i \y hajót leírni, s most elég időm lévén, nem mulasztom el 
az alkalmat, noha hajónk nem a legnagyobbak közé tartozik, melyek a 
Misszuri folyón járnak. Az Admirál (hajónk neve) 560 láb hosszú és 68 
láb széles, orraiul tatjáig, és egyik peremétől a másikig. Két emeletü. A 
hajó tulaj donképeni fedezetén a gép,katlanok, a tüzelőfa, a legénység ágyai, 
a konyha, éléskamra, és a 3-ik helyen utazókelreteszelt szobája vannak. 
Az első emelet egészen az első helyen utazóké, s áll egy hosszú, 
pazar fény nyel bútorozott teremből, mely az egész hajó hosszán végig 
fut, a teremből számokkal ellátott kamarák nyílnak jobbra balra, melyek 
mindegyikében egy kis pamlag, tükör és két ágy van. 
